РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  42

от заседание на Комисия ”Професионална квалификация,
информационни технологии и статистика” на ВСС,
проведено на 19.11.2013 г.

Днес, 19.11.2013 г. /вторник/ от 13.30 часа се проведе заседание на комисия “Професионална квалификация, информационни технологии и статистика” на ВСС, в състав:

ПРЕДСЕДАТЕЛ:	Румен Георгиев
ЗАМ. ПРЕДСЕДАТЕЛ:       Мария Кузманова - отсъства
     ЧЛЕНОВЕ:	Галина Карагьозова
						Даниела Костова
					Елка Атанасова
					Михаил Кожарев
                                                	Юлия Ковачева

На заседанието присъстваха експертните сътрудници към комисията: Валери Михайлов – директор дирекция „Информационни системи”, Мирослава Чирпъкова – системен администратор в АВСС, Светослав Неделчев - главен експерт дирекция „Информационни системи” и Мая Атанасова - главен експерт-юрисконсулт дирекция „Правна”.

1. ОТНОСНО: Проект на технически правила за използване на софтуер за случайно разпределение на делата Law Choice, версия 4.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1. Приема Проект на технически правила за използване на софтуер за случайно разпределение на делата Law Choice, версия 4.
1.2. Комисията изразява благодарност на експертите от дирекция „Информационни системи" за изготвянето на Проект на технически правила за използване на софтуер за случайно разпределение на делата Law Choice, версия 4.

Комисия “ Професионална квалификация, информационни технологии и статистика” предлага на Висшия съдебен съвет да приеме следното решение:

ПРОЕКТ:

ВИСШИЯТ СЪДЕБЕН СЪВЕТ
Р Е Ш И :

1. УТВЪРЖДАВА Проект на технически правила за използване на софтуер за случайно разпределение на делата Law Choice, версия 4.
2. Проектът на технически правила за използване на софтуер за случайно разпределение на делата Law Choice, версия 4 да се изпрати на органите на съдебната власт и на Гражданския съвет към Висш съдебен съвет и да се публикува на Интернет-страницата на Висш съдебен съвет за становища в срок до 13.12.2013 г..
3. ОПРЕДЕЛЯ 01.01.2014 г. за начален срок за създаване и поддържане чрез Интернет на архив за протоколите за случаен избор по чл. 9 от ЗСВ за всички съдилища, включително и за тези, които използват АСУД.
4. Председателите на съдилищата да организират подготовката за преминаване към версия 4 на Law Choice, както е описано в приложението към Проекта на технически правила за използване на софтуер за случайно разпределение на делата.

2. ОТНОСНО: Среща с Марин Кошутов – фирма Смарт Сис ООД за обсъждане възможностите на АСУД за документиране на избора на съдия-докладчик в Интернет-страницата на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Да се направят необходимите промени в Автоматизираната система за управление на делата – АСУД за осигуряване на  възможност за създаване и поддържане чрез Интернет на архив за протоколите за случаен избор по чл. 9 от ЗСВ.

3. ОТНОСНО:  Предложение от Калин Калпакчиев – член на ВСС, във връзка с Решение на ВСС от 31.10.2013 г. относно становище по направените доработки в Law Choice и АСУД от IT-експерти от БАН или друга държавна институция.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Приема за сведение предложението от Калин Калпакчиев – член на ВСС, във връзка с Решение на ВСС от 31.10.2013 г.
3.2. Да се изпратят писма до БАН, Технически университет – София и Софийски университет „Св. Климент Охридски”  с молба за определяне на  специалист в областта на информационните технологии, който да се запознае на място, в Администрацията на ВСС, с програмата за случайно разпределение на делата Law Choice и да даде становище относно достигнатото ниво на сигурност, съответно на предназначението на продукта и ползвателите му.

4. ОТНОСНО: Искане от председателя на Районен съд гр. Велики Преслав за осигуряване на финансови средства за закупуване на звукозаписващо устройство за съдебна зала.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Искането от председателя на Районен съд гр. Велики Преслав за осигуряване на финансови средства за закупуване на звукозаписващо устройство за съдебна зала на стойност 990.00 лева, е основателно.
4.2. Изпраща искането от председателя на Районен съд гр. Велики Преслав, на комисия „Бюджет и финанси” на ВСС, по компетентност.

5. ОТНОСНО: Искане от председателя на Окръжен съд гр. Плевен за първоначално внедряване на модул „Съдебен призовкар”, вграден във функциониращата в съда система САС „Съдебно деловодство” от 2008 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Искането от председателя на Окръжен съд гр. Плевен за внедряване на модул „Съдебен призовкар” на стойност 285.00 лева за дейностите по внедряване и обучение, е основателно. 
5.2. Изпраща искането от председателя на Окръжен съд гр. Плевен, на комисия „Бюджет и финанси” на ВСС, по компетентност.

т. Разни:

6. ОТНОСНО: Проект на план за кризисен ПР на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Приема за сведение Проекта на план за кризисен ПР на ВСС.

7. ОТНОСНО: Писмо от председателя на Върховния касационен съд относно ползването в съда на правно-информационни системи.
Бюджетните разходи на Върховния касационен съд се утвърждават на  отделен ред по бюджета на съдебната власт, поради което 
 
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Върховният касационен съд е в правомощията да вземе решение относно използваните в съда правно-информационни системи.

8. ОТНОСНО: Искане от председателя на Районен съд гр. Кърджали за закупуване на 9 броя принтери, 12 броя непрекъсваеми токозахранващи устройства.
От поисканата от председателя на Районен съд гр. Кърджали техника, 1 принтер и 7 броя непрекъсваеми токозахранващи устройства са за замяна на дефектирали устройства, чиито ремонт  е нецелесъобразен и неефективен, поради което
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Целесъобразно е закупуването на 1 брой принтер и 7 броя непрекъсваеми токозахранващи устройства за нуждите на Районен съд гр. Кърджали.
8.2. Изпраща искането от председателя на Районен съд гр. Кърджали на комисия „Бюджет и финанси” на ВСС, по компетентност.

9. ОТНОСНО: Решения комисия „Бюджет и финанси” на ВСС, с които се дава разрешение за закупуване на компютърна техника на ОСВ.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Комисия „Бюджет и финанси” на ВСС да уведомява комисия „Професионална квалификация, информационни технологии и статистика” на ВСС за решения, с които са дадени разрешения за закупуване на компютърна техника на ОСВ.

ПРЕДСЕДАТЕЛ
НА КОМИСИЯТА: 

РУМЕН ГЕОРГИЕВ

Директор дирекция 
„Информационни системи” АВСС:
Валери Михайлов........................

Главен експерт-юрисконсулт
дирекция „Правна”АВСС
Мая Атанасова         ....................

Сътрудник на комисия:
Светла Кирилова........................